बाइक सवार का यूटर्न, दंपति टकराया, 3 जख्मी
पठानकोट | पठानकोट-अमृतसरहाईवे पर झाखोलाहड़ी के निकट स्कूटी-बाइक की टक्कर होने से दंपति सहित 3 लोग जख्मी हो गए। उन्हें सिविल अस्पताल में भर्ती करवाया गया है। अस्पताल में भर्ती घायल विजय कुमार, प|ी प्रेम महाजन गांव मलिकपुर के तथा बाइक सवार पवन कुमार गांव जगतपुर का रहने वाला है। घायल विजय के सिर पर 25 टांके लगे हैं तथा उसकी हालत गंभीर बताई जा रही है। घायल प्रेम महाजन ने बताया कि वह अपने पति के साथ स्कूटी पर तारागढ़ अपने ससुराल जा रहे थे। जब वे झाखोलाहड़ी के निकट पहुंचे तो पीछे से तेज रफ्तार बाइक सवार यूटर्न लेते हुए उनके आगे गया। उनकी स्कूटी बाइक से टकरा गई और वे वह तथा उनका पति घायल हो गए। घटना की शिकायत पुलिस को कर दी गई है। उधर बाइक सवार पवन कुमार ने बताया कि गलती उसकी नहीं, बल्कि स्कूटी चालक की थी, जो उनके सामने आने से टकराई। डाक्टरों के अनुसार, विजय के सिर में गहरी चोट आने से हालत गंभीर है जबकि प्रेम महाजन एवं बाइक चालक पवन कुमार को मामूली चोटें आई हैं। थाना कानवां पुलिस ने बाइक स्कूटी कब्जे में लेकर जांच शुरू कर दी है। पुलिस का कहना है कि घायलों के बयान के आधार पर ही अगली कार्रवाई की जाएगी।
hin_Deva hin_Deva